AARHUS: Pas på og tag forholdsregler.

Sådan lyder opfordringen fra Østjyllands Brandvæsen, der holder skarpt øje med de knastørre tilstande i alt fra parcelhushaver til skovområder.

- Efter flere uger uden betydelige mængder regn er der virkelig tørt. Derfor er det afgørende, at alle viser ekstra opmærksomhed ved brug af ild. Eksempelvis er det en god idé at have adgang til rigelig vand i spande ved afbrændinger af bål. Og det er værd at overveje, om det virkelig er nødvendigt at tænde et stort bål, siger vagthavende indsatsleder Steen Bøje fra Østjyllands Brandvæsen.

Han opfordrer til særlig opmærksomhed omkring brug af ukrudtsbrændere, der jævnligt er årsag til brande.